Hovedgudstjeneste 2: **Forenklet gudstjeneste med dåp og nattverd**

*Nordstrand 2020*

SAMLING:

1 Forberedelse

-*Kirkerommet er åpent en stund før gudstjenesten, med anledning til stillhet, lystenning og bønn.*

-Klokkeringing.

-Klokker gir kort informasjon om dagens gudstjeneste.

Avsluttes med: …..La oss være stille for Gud

-Kort stillhet

-3 klokkeslag

2 Inngangssalme

*Det kan være prosesjon. Søndagsskolen og medliturger kan være med i prosesjon. Prosesjonskors bæres først i prosesjonen. Noen på gudstjenesteteamet eller annen frivillig bære prosesjonskors. Blomster, dåpsvann, bibel, brød og vin kan bæres inn av ministranter eller andre, og settes på alteret.*

*Menigheten står under prosesjonen, inngangssalmen og hilsen.*

3 Hilsen

Nåde være med dere og fred fra Gud, vår Far, og Herren Jesus Kristus

4 Samlingsbønn

ML: La oss be.

Gud, vi er kommet inn i ditt hellige hus

for å ta imot det du vil gi oss.

Lukk nå opp være hjerter,

så vi kan fornyes i troen på deg.

**A: Amen**

*Denne samlingsbønnen kan byttes ut med noen av de andre, ved behov*

5 Syndsbekjennelse

L: I tillit til Guds nåde vil vi be om tilgivelse

**A: Gud, vær meg nådig!**

**Tilgi meg min synd for Jesu Kristi skyld.**

**Skap i meg et rent hjerte,**

**Og gi meg kraft til nytt liv ved din hellige Ånd.**

6 Bønnerop KYRIE og 7 Lovsang GLORIA

A: Kyrie eleison, Gud Fader, miskunne deg.

Kriste eleison. Herre Krist, miskunne deg.

Kyrie eleison. Hellig Ånd, miskunne deg.

L: Ære være Gud i det høyeste

**M: og fred på jorden blant mennesker som Gud har glede i. Vi lover deg, vi priser deg, vi tilber deg, vi opphøyer deg. Amen**

**DÅP**

-Mottakelse til dåp

L: I Faderens og Sønnens og Den hellige ånds navn.

*(Ved dåp av barn):* Med takk og glede bringer vi i dag *dette barnet/disse barna* til Gud i den hellige dåp. I dåpen tar Gud imot oss og forener oss med den korsfestede og oppstandne Jesus Kristus.

For så høyt har Gud elsket verden at han gav sin Sønn, den enbårne, for at hver den som tror på ham, ikke skal gå fortapt, men ha evig liv (Joh 3.16).

L: Hør hvor vennlig Jesus tar imot barna og åpner Guds rike for oss:

 *(Teksten leses av en i dåpsfølget, en annen medliturg eller liturgen:)*

ML: De bar små barn til Jesus for at han skulle røre ved dem, men disiplene viste dem bort. Da Jesus så det, ble han sint og sa til dem: «La de små barna komme til meg, og hindre dem ikke! For Guds rike tilhører slike som dem. Sannelig, jeg sier dere: Den som ikke tar imot Guds rike slik som et lite barn, skal ikke komme inn i det.» Og han tok dem inn til seg, la hendene på dem og velsignet dem. (Mark 10.13-16)

L: La oss takke og be:

L /ML: Evige Gud, du som gir liv til alt som lever, og har skapt oss i ditt bilde: Vi takker deg for NN (fornavn). Han/hun/de er dyrebare i dine øyne. Omslutt henne/ham/dem med din kjærlighet og gi henne/ham/dem et hjem i din kirke. Amen

L: La oss høre Jesu ord og befaling om den hellige dåp:

*(Teksten leses av en i dåpsfølget, en annen medliturg eller liturgen:)*

ML: Jeg har fått all makt i himmelen og på jorden. Gå derfor og gjør alle folkeslag til disipler: Døp dem til Faderens og Sønnens og Den hellige ånds navn og lær dem å holde alt det jeg har befalt dere. Og se, jeg er med dere alle dager inntil verdens ende. (Matt 28,18-20)

-Dåpssalme

Vanligvis HER, men dåpssalmen kan også deles opp og synges mellom hver dåpshandling. (Dåpssalmen kan også plasseres andre steder. Det kan også fremføres korsang, solosang eller instrumentalmusikk på ett av disse stedene.)

L: Vil foreldre og faddere reise seg. Dere skal være vitner om at *dette barnet/disse barna* er døpt med den kristne dåp. Sammen med vår menighet og hele kirken får dere del i et hellig ansvar: å vise omsorg for *henne/ham/dem*, be for *henne/ham/dem*, lære *henne/ham/dem* selv å be og hjelpe *henne/ham/dem* til å bruke Guds ord og delta i den hellige nattverd, så *hun/han/de* kan leve og vokse i den kristne tro.

*(Foreldrene og fadderne blir stående)*

Forsakelsen og troen L: La oss sammen bekjenne forsakelsen og troen som vi døpes til. *Alle reiser seg og fremsier sammen:*

(L:) Jeg forsaker djevelen og alle hans gjerninger og alt hans vesen. Jeg tror på Gud Fader,

den allmektige,

himmelens og jordens skaper.

Jeg tror på Jesus Kristus,

Guds enbårne Sønn, vår Herre,

som ble unnfanget ved Den hellige Ånd,

født av jomfru Maria,

pint under Pontius Pilatus,

korsfestet, død og begravet,

fór ned til dødsriket,

stod opp fra de døde tredje dag,

fór opp til himmelen,

sitter ved Guds den allmektige

Faders høyre hånd,

skal derfra komme igjen

for å dømme levende og døde.

Jeg tror på Den hellige Ånd,

en hellig, allmenn kirke,

de helliges samfunn,

syndenes forlatelse,

legemets oppstandelse

og det evige liv. Amen.

Vannet helles i døpefonten  *(av liturg eller medliturg)*

L: Barmhjertige Gud, vi takker deg for at dåpens vann ved ditt ord er en nådens kilde, der du tilgir oss vår synd, frelser oss fra dødens makt og gir oss løfte om det evige liv. Send din Ånd så *hun/han/de* som døpes reises opp til det nye livet med Jesus Kristus, vår Herre.

Dåp

L: Hva heter barnet?

*Den som bærer barnet, sier barnets fornavn*

…………..

L: Vil dere at NN skal døpes til Faderens og Sønnens og Den hellige ånds navn og oppdras til et liv i den kristne forsakelse og tro?

Den som bærer barnet, foreldre/foresatte og faddere svarer: Ja

L: Gud bevare din utgang og din inngang fra nå og til evig tid. Jeg tegner deg med den hellige korsets tegn (+) til vitnesbyrd om at du skal tilhøre den korsfestede og oppstandne Jesus Kristus og tro på ham.

L: NN, etter vår Herre Jesu Kristi ord og befaling døper jeg deg til Faderens og Sønnens og Den hellige Ånds navn.

L: Den allmektige Gud har i dåpen gitt deg sin hellige Ånd, født deg på ny og tatt deg inn i sin troende menighet. Gud styrke deg med sin nåde til det evige liv. Fred være med deg.

Et lys er tent for dåpsbarna.

Når alle lysene er tent, sier liturgen:

L: Jesus sier: «Jeg er verdens lys. Den som følger meg, skal ikke vandre i mørket, men ha livets lys.» (Joh 8,12)

Presentasjon av dåpsbarna (alle barna bæres fram)

L: Dette er NN, Guds barn, døpt inn i vår menighet og Kristi verdensvide kirke

Menigheten hilser barna med Salme: nr. 638

Må Gud velsigne deg

Må Gud velsigne deg!

Hvert minutt av din tid,

hver en dag av ditt liv.

Må Gud velsigne deg.(2x)

Bønn for dåpsbarna, inn i forbønnen

L: Lovet være Gud, vår Herre Jesu Kristi Far, han som i sin rike miskunn har født oss på ny til et levende håp ved Jesu Kristi oppstandelse fra de døde. (1 Pet 1,3)

Søndagsskolen

*Ved høytidsgudstjenester og spesielle gudstjenester med kor: Fullstendig versjon.*

Her: Introduksjon av søndagsskolen med søndagsskolesangen (hvis det er søndagsskole)

Søndagssskolesangen:

«Her er en plass for alle,

her er en åpen dør,

her får du komme inn,

her er liv og godt humør.

Her er en plass for alle,

Guds rike er for deg.

Her er ditt rette hjem,

Bibelen viser deg vei» (2x)

ORDET

L: La oss høre Herrens ord

9 Èn lesning

ML: Det står skrevet i/hos……

….Slik lyder Herrens ord

12 Evangelium

*Evangelielesningen innledes med hallelujaomkved eller et salmevers med hallelujaomkved*

-Evangelielesningen

L/ML: Det står skrevet i evangeliet etter…….

….Slik lyder det hellige evangelium

*Respons:*

*Hallelujaomkved gjentas, eller det synges en kort salme eller et annet svarledd ved menighet eller kor. På førstedager kan det synges et høytidsvers som respons.*

13 Preken

*Etter prekenen kan det gis tid til stillhet, en kort salme eller meditativ musikk. Hvis salme her, faller ledd 15 Salme bort.*

15 Salme

16 Kunngjøringer – behøver ikke åv ære med under forenklet gudstjeneste. Gudstjenesteutvalget foreslår at det lages en oversikt over hva som ellers skjer i menigheten, som kan vises på skjerm før og etter gudstjenesten.

18 Forbønn for kirken og verden

*Førbønnen kan utformes lokalt eller en kan brukes ferdig formulerte forbønner og litani Forbønnen ledes fortrinnsvis av en medliturg. De enkelte bønneavsnitt kan leses av flere.*

*I fastetiden og på Bots- og bønnedag brukes som hovedregel litaniet*

Forbønnen kan innledes med:

ML/L: La oss be for kirken og verden

**Menighetssvar:**

**:/: Gud skap i oss tro, håp og handling. Herre, hør vår bønn. *:/:***

-Vi minnes de døde og ber for de sørgende

*Forbønnen kan avsluttes med at menigheten minnes dem som er døde, og som det er holdt gravferd for siden sist menigheten var samlet.*

ML/L | Vi reiser oss og minnes dem i vår menighet det er holdt gravferd for siden sist vi var samlet.

*Menigheten reiser seg. Navnene til de avdøde leses opp. Kort stillhet.*

ML/L | Lær oss å telle våre dager så vi kan få visdom i hjertet. (Sal 90,12)

*Her kan menighetssvaret fra forbønnen gjentas*

19 Takkoffer

Innsamlingen skjer i hovedsak i kirkebenkene og på VIPPS, under- **nattverdsalmen**

*Bordet dekkes. Brød legges på disken og vin helles i begeret*

Takkofferet avsluttes med:
L: Evige Gud, din er jorden og det som fyller den. Alt vi eier tilhører deg. Av ditt eget gir vi deg tilbake.

 **A : Ta imot oss og våre gaver i Jesu navn. Amen**

**NATTVERD**

*Vi bruker vanligvis nattverdbønn E (som i det følgende)*

20 Forberedelse av måltidet

-Nattverdsalme (se 19 Takkoffer)

21 Takksigelse og bønn (vi står)

-Hilsen PREFASJONSDIALOG

L: Herren være med dere

(Menigheten står)

 M: Og med deg være Herren

L: Løft deres hjerte

M: Vi løfter våre hjerter til Herren

L: La oss takke Herren vår Gud

M: Det er verdig og rett.

*(Melodi: Allmenn serie 1)*

-Innledende lovprisning PREFASJON

L : Vi takker deg, gode Gud, du som holder himmel og jord i dine hender. Du har skapt oss i ditt bilde og gitt oss livet i gave. Sammen med englene og din menighet i himmelen og på jorden lovpriser vi ditt hellige navn:

-Hellig SANCTUS

A synger: Hellig, hellig, hellig, er Herren Sebaot. All jorden er full av din herlighet. Hosianna i det høyeste. Velsignet være han som kommer i Herrens navn. Hosianna i det høyeste.

L/ML synger eller sier:

Hellige Gud, vi takker deg for Jesus Kristus, verdens frelser. Han døde og stod opp igjen for å gi oss evig liv. Vi takker deg for dåpens gave, der vi blir født på ny, og for nattverden, der du samler oss som din store familie.

L: Vi ber deg: Send din hellige Ånd over brødet og vinen. Gjør oss til ett med hverandre og med Jesus Kristus.

-Innstiftelsesordene VERBA

Vår Herre Jesus Kristus, i den natt da han ble forrådt, tok han et brød, takket, brøt det, gav disiplene og sa: Ta imot og spis! Dette er min kropp som gis for dere. Gjør dette til minne om meg. Likeså tok han kalken etter måltidet, takket, gav dem og sa: Drikk alle av den. Denne kalk er den nye pakt i mitt blod som utøses for dere så syndene blir tilgitt. Gjør dette så ofte som dere drikker det, til minne om meg.

*Mens ordene synges eller fremsies, eller etter hver del av innstiftelsesordene, løfter liturgen først brødet, deretter vinen.*

-Troens mysterium

L :Stort er troens mysterium.

A :Kristus døde. Kristus stod opp. Kristus skal komme igjen. Ham være ære for kjærligheten som er sterkere enn døden.

L/ML synger eller sier: Gud, fyll oss med din Ånd. Ta oss alle i favn, slik en kjærlig mor samler barna sine om seg. La de små bli opphøyet og de sultne bli mettet med gode gaver.

Liturgen og/eller ett eller flere barn sier:

Sammen med alle dine barn ber vi den bønn som din Sønn har lært oss.

-Fadervår

A: Vår Far i himmelen.

La navnet ditt helliges. La riket ditt komme.

La viljen din skje på jorden slik som i himmelen.

Gi oss i dag vårt daglige brød.

Og tilgi oss vår skyld slik vi også tilgir våre skyldnere Og la oss ikke komme i fristelse, men frels oss fra det onde. For riket er ditt, og makten og æren i evighet. Amen

22 Nattverdmåltidet

-Fredshilsen PAX

L: Guds fred være med dere

M: Guds fred være med deg.

-Du Guds Lam AGNUS DEI

A: /: Du Guds Lam, som bærer verdens synder miskunne deg over oss :/

 Du Guds Lam, som bærer verdens synder, gi oss din fred.

*(Melodi fra allmenn serie 1. Under dette leddet gjør nattverdutdelerne seg klare og går på plass.)*

-Utdeling

Utdelingsord:

Kristi kropp gitt for deg

Kristi blod, gitt for deg.

-Etter utdelingen:

L: Den korsfestede og oppstandne Jesus Kristus har nå gitt oss sin kropp og sitt blod som han ga til soning for alle våre synder.

**A : Han styrke oss og holde oss oppe i en sann tro til det evige liv.**

L: Fred være med dere.

23 Måltidets avslutning

*Alteret ryddes. Beger og disk dekkes med nattverdklede*

-Takkebønn:

L: Vi takker deg, himmelske Far, for dine velsignede gaver. Vi ber deg at du ved disse gavene vil bevare oss i troen på deg, forene oss i din kjærlighet og stadfeste i oss håpet om det evig liv, for Jesu Kristi skyld.

**M: Amen**

Eller

L/ML: Vi takker deg, nådige Gud, du som gjennom brødet og vinen har gitt oss del i Jesu Kristi seierrike død og oppstendelse. Vi ber deg:
**A eller L/ML: Styrk oss ved din Ånd til vitnespyrd og tjeneste i verden.**

SENDELSE

24 Salme

25 Velsignelse

*Velsignelsen synges eller fremsies*

-Lovprisning BENEDICAMUS

L/ML: La oss prise Herren

**M: Gud være lovet. Halleluja. Halleluja. Halleluja.**

L: Herren velsigne deg og bevare deg.

Herren la sitt ansikt lyse over deg og være deg nådig.

Herren løfte sitt åsyn på deg og gi deg fred. +

**M: Amen. Amen. Amen**

*Tre ganger tre bønneslag*

26 Utsendelse

*Menigheten kan sitte under det etterfølgende postludiet.*

27 Postludium/utgangsprosesjon

L/ML: Gå i fred. Tjen Herren med glede.